## L’escriptor i periodista Juan Sanguino revisa en l’IVAM l’evolució del cine americà a través de les perruques de Nicole Kidman

*** El creador del pòdcast *Delirios de España* inaugura el cicle de cine ‘Sessió expandida’ el dimarts 7 d’octubre**

El periodista i escriptor Juan Sanguino inaugura el cicle de cine ‘Sessió expandida’ en l’Institut València d’Art Modern (IVAM) amb la xarrada ‘Les perruques de Nicole Kidman: artifici, feminitat i celebritat en el canvi de segle’, el pròxim 7 d’octubre a les 19 h.

Nicole Kidman va passar de ser considerada ‘la dona de Tom Cruise’ a convertir-se en l’actriu favorita del planeta quan va encadenar èxits en el cine. La protagonista de títols com *Moulin Rouge*, *Les hores* i *Dogville* mai apareix en pantalla amb els seus cabells reals i, sovint, les perruques que tria per a cada personatge conten una història sencera. A través de la imatge pública de l’actriu, Sanguino analitzarà l’evolució del cine americà de les últimes quatre dècades i com han anat canviant els conceptes de feminitat i celebritat.

Autor de llibres com *Generación Titanic* (2017), *Cómo Hemos Cambiado* (2019) o *Apriétame más fuerte* (2023), Juan Sanguino és conegut per disseccionar la cultura popular del nostre país, des del #Metoo fins al festival d’Eurovisió, passant per Jesulín de Ubrique i *Operación Triunfo*. També és codirector i guionista del pòdcast *Delirios de España*, en el qual repassa el caos que va acompanyar la filmació de *Los otros* i com un jove Alejandro Amenábar va aconseguir tirar avant una pel·lícula que semblava condemnada a fracassar.

La xarrada de Juan Sanguino és la primera sessió del cicle de cine ‘Sessió expandida’, conduït per Adriana Cabeza i Alexia Guillot, conegudes amb el nom de Las Entendidas. El projecte prepara projeccions mensuals de pel·lícules que no solen mostrar-se en circuits d’exhibició de la ciutat i es completa a través de ‘La cinefília de l’IVAM’, un grup de cineclub estable per a participar en sessions temàtiques exclusives.

Esta iniciativa s’emmarca en l’aposta de l’IVAM per disciplines noves, com el cine o la música. L’assistència a cada una de les sessions del cicle de cine és lliure fins a completar aforament.

Fecha: 06/10/2025